PTG ร่วงยาว 3 วันรูด 10% คาดเจอแรงขายทำกำไรหลังราคาพุ่งแรงในรอบ 2 เดือน
PTG ร่วงยาว 3 วันรูด 10% คาดเจอแรงขายทำกำไรหลังราคาพุ่งแรงในรอบ 2 เดือน โดย ณ เวลา 10.37 น. อยู่ที่ระดับ 15.70 บาท ลบ 0.60 บาท หรือ 3.68% สูงสุดที่ระดับ 16.10 บาท ต่ำสุดที่ระดับ 15.60 บาท ด้วยมูลค่าการซื้อขาย 295.79 ล้านบาท
PTG ร่วงยาว 3 วันรูด 10% คาดเจอแรงขายทำกำไรหลังราคาพุ่งแรงในรอบ 2 เดือน
13 มิ.ย. 2562

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ณ เวลา 10.37 น. อยู่ที่ระดับ 15.70 บาท ลบ 0.60 บาท หรือ 3.68% สูงสุดที่ระดับ 16.10 บาท ต่ำสุดที่ระดับ 15.60 บาท ด้วยมูลค่าการซื้อขาย 295.79 ล้านบาท

โดยราคาหุ้นปรับตัวลดลงมาต่อเนื่องเป็นวันที่ 3 นับตั้งแต่ราคาปิดที่ระดับ 17.50 บาท เมื่อวันที่ 10 มิ.ย. 62 หรือคิดเป็นการปรับตัวลดลง 1.80 บาท หรือ 10.29%
ด้านนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ราคาหุ้น PTG ปรับตัวลงด้วยวอลุ่มเทรดที่เข้ามาอย่างคึกคัก คาดว่าจะเป็นแรงขายทำกำไรหลังจากที่ราคาหุ้นได้ปรับตัวขึ้นไปมากแล้ว โดยนับตั้งแต่ช่วงเดือน มี.ค.-เม.ย.ราคาหุ้น PTG เคลื่อนไหวแถว 10 บาท หลังจากนั้นราคาก็ได้ปรับขึ้นไปถึง 18 บาทในช่วง 2 เดือน ซึ่งก็ถือว่าราคาหุ้นขึ้นไปมากแล้ว
อย่างไรก็ตาม ผลการดำเนินงานงวดไตรมาส 1/62 ของ PTG ออกมาดี โดย PTG และบริษัทย่อย มีกำไรสุทธิ 519.7 ล้านบาท กำไรสุทธิต่อหุ้น 0.31 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 269.28 ล้านบาท กำไรสุทธิต่อหุ้น 0.16 บาท